CELEX: 32007R1304
Language: lt
Date: 2007-11-07 00:00:00
Title: 2007 m. lapkričio 7 d. Komisijos reglamentas (EB) Nr. 1304/2007, iš dalies keičiantis Tarybos direktyvą 95/64/EB, Tarybos reglamentą (EB) Nr. 1172/98, Europos Parlamento ir Tarybos reglamentus (EB) Nr. 91/2003 ir (EB) Nr. 1365/2006 dėl NST 2007 nustatymo vieninteliu klasifikatoriumi tam tikrų rūšių transportu gabenamoms prekėms

8.11.2007   
            
            
               LT
            
            
               Europos Sąjungos oficialusis leidinys
            
            
               L 290/14
            
         
      KOMISIJOS REGLAMENTAS (EB) Nr. 1304/2007
   2007 m. lapkričio 7 d.
   iš dalies keičiantis Tarybos direktyvą 95/64/EB, Tarybos reglamentą (EB) Nr. 1172/98, Europos Parlamento ir Tarybos reglamentus (EB) Nr. 91/2003 ir (EB) Nr. 1365/2006 dėl NST 2007 nustatymo vieninteliu klasifikatoriumi tam tikrų rūšių transportu gabenamoms prekėms
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 8 d. Tarybos direktyvą 95/64/EB dėl krovinių ir keleivių vežimo jūra statistinių ataskaitų (1), ypač į jos 12 straipsnį,
   atsižvelgdama į 1998 m. gegužės 25 d. Tarybos reglamentą (EB) Nr. 1172/98 dėl krovinių vežimo keliais statistinių ataskaitų (2), ypač į jo 3 straipsnio 4 dalį,
   atsižvelgdama į 2002 m. gruodžio 16 d. Europos Parlamento ir Tarybos reglamentą (EB) Nr. 91/2003 dėl geležinkelių transporto statistikos (3), ypač į jo 4 straipsnio 5 dalį,
   atsižvelgdama į 2006 m. rugsėjo 6 d. Europos Parlamento ir Tarybos reglamentą (EB) Nr. 1365/2006 dėl krovinių vežimo vidaus vandenų keliais statistikos (4), ypač į jo 9 straipsnį,
   kadangi:
   
               (1)
            
            
               Pagal Direktyvą 95/64/EB, Reglamentą (EB) Nr. 1172/98 ir Reglamentą (EB) Nr. 91/2003 Standartinė transporto statistikos krovinių nomenklatūra (NST/R) turi būti naudojama gabenamiems kroviniams klasifikuoti atitinkamai jūrų transporto statistikoje, kelių krovininio transporto statistikoje ir geležinkelių krovininio transporto statistikoje.
            
         
               (2)
            
            
               Pagal Reglamentą (EB) Nr. 1365/2006, klasifikuojant vidaus vandenų keliais vežamus krovinius, turi būti naudojama NST/R arba NST 2000 2 red.
            
         
               (3)
            
            
               2007 m. birželio mėn. Jungtinių Tautų Europos ekonomikos komisija (JTEEK) priėmė naują NST 2000 redakciją (NST 2007), kad pastaroji atitiktų patikslintą NACE (Statistinį Europos bendrijos ekonominės veiklos rūšių klasifikatorių).
            
         
               (4)
            
            
               Siekiant užtikrinti visų susijusių rūšių transportu gabenamų krovinių palyginamą statistinių duomenų aprėptį, būtina priimti NST 2007 kaip vienintelį klasifikatorių visų susijusių rūšių transportu gabenamiems kroviniams; tai turėtų būti taikoma tiek valstybėms narėms renkant nacionalinius duomenis, tiek Komisijai platinant gabenamų krovinių statistinę informaciją.
            
         
               (5)
            
            
               Todėl Direktyva 95/64/EB, Reglamentas (EB) Nr. 1172/98, Reglamentas (EB) Nr. 91/2003 ir Reglamentas (EB) Nr. 1365/2006 turėtų būti atitinkamai iš dalies pakeisti.
            
         
               (6)
            
            
               Šiame reglamente numatytos priemonės atitinka Tarybos sprendimu 89/382/EEB, Euratomas (5) įsteigto Statistikos programų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Direktyvos 95/64/EB pakeitimas
   Direktyvos 95/64/EB III priedas keičiamas šio reglamento priedu.
   2 straipsnis
   Reglamento (EB) Nr. 1172/98 pakeitimas
   Reglamento (EB) Nr. 1172/98 D priedas keičiamas šio reglamento priedu.
   3 straipsnis
   Reglamento (EB) Nr. 91/2003 pakeitimas
   Reglamento (EB) Nr. 91/2003 J priedas keičiamas šio reglamento priedu.
   4 straipsnis
   Reglamento (EB) Nr. 1365/2006 pakeitimas
   Reglamento (EB) Nr. 1365/2006 F priedas keičiamas šio reglamento priedu.
   5 straipsnis
   Bendrijos statistikos detalumo lygis
   Prekių rūšių klasifikacijai naudojamas NST 2007 klasifikatoriaus pirmasis lygmuo (20 skyrių).
   6 straipsnis
   Įsigaliojimas
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   Jis taikomas nuo 2008 ataskaitinių metų ir apima 2008 m. duomenis.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 7 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 320, 1995 12 30, p. 25. Direktyva su paskutiniais pakeitimais, padarytais Komisijos sprendimu 2005/366/EB (OL L 123, 2005 5 17, p. 1).
   
      (2)  OL L 163, 1998 6 6, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 1893/2006 (OL L 393, 2006 12 30, p. 1).
   
      (3)  OL L 14, 2003 1 21, p. 1. Reglamentas su pakeitimais, padarytais Komisijos reglamentu (EB) Nr. 1192/2003 (OL L 167, 2003 7 4, p. 13).
   
      (4)  OL L 264, 2006 9 25, p. 1. Reglamentas su pakeitimais, padarytais Komisijos reglamentu (EB) Nr. 425/2007 (OL L 103, 2007 4 20, p. 26).
   
      (5)  OL L 181, 1989 6 28, p. 47.
   
      PRIEDAS
      NST 2007
      
                  Skyrius
               
               
                  Apibūdinimas
               
            
                  01
               
               
                  Žemės ūkio, medžioklės ir miškininkystės produktai; žuvis ir kiti žuvininkystės produktai
               
            
                  02
               
               
                  Akmens anglys ir rusvosios anglys; žalia nafta ir gamtinės dujos
               
            
                  03
               
               
                  Metalų rūdos ir kiti kasybos bei karjerų eksploatavimo produktai: durpės; uranas ir toris
               
            
                  04
               
               
                  Maisto produktai, gėrimai ir tabakas
               
            
                  05
               
               
                  Tekstilė ir tekstilės gaminiai; oda ir jos dirbiniai
               
            
                  06
               
               
                  Mediena ir medienos bei kamštienos gaminiai bei dirbiniai (išskyrus baldus); gaminiai bei dirbiniai iš šiaudų ir pynimo medžiagų; plaušiena, popierius ir popieriaus gaminiai; spaudiniai ir įrašytos laikmenos
               
            
                  07
               
               
                  Koksas ir rafinuoti naftos produktai
               
            
                  08
               
               
                  Chemikalai, chemijos produktai ir cheminiai pluoštai; guminiai ir plastikiniai gaminiai; branduolinis kuras
               
            
                  09
               
               
                  Kiti nemetalo mineraliniai produktai
               
            
                  10
               
               
                  Pagrindiniai metalai; metalo gaminiai, išskyrus mašinas ir įrenginius
               
            
                  11
               
               
                  Niekur kitur nepriskirtos mašinos ir įranga; įstaigos mašinos ir kompiuteriai; niekur kitur nepriskirtos elektros mašinos ir aparatūra; radijo, televizijos ir ryšių įranga bei aparatūra; medicinos, tikslieji ir optiniai prietaisai; įvairių tipų laikrodžiai
               
            
                  12
               
               
                  Transporto įranga
               
            
                  13
               
               
                  Baldai; kiti, niekur kitur nepriskirti pramonės gaminiai
               
            
                  14
               
               
                  Antrinės žaliavos; komunalinės atliekos ir kitos atliekos
               
            
                  15
               
               
                  Laiškai, siuntos
               
            
                  16
               
               
                  Krovinių vežimui naudojama įranga ir medžiagos
               
            
                  17
               
               
                  Privačių ir tarnybinių persikraustymų metu vežami kroviniai; atskirai nuo keleivių vežamas bagažas; remontui vežamos variklinės transporto priemonės; kiti, niekur kitur nepriskirti, ne rinkai skirti kroviniai
               
            
                  18
               
               
                  Mišrūs kroviniai: kartu vežami įvairių rūšių kroviniai
               
            
                  19
               
               
                  Kroviniai, kurių negalima įvardyti: kroviniai, kurių dėl kokių nors priežasčių negalima įvardyti ir todėl negalima priskirti 01–16 grupėms
               
            
                  20
               
               
                  Kiti, niekur kitur nepriskirti kroviniai